એમેઝોનના કેટલાય કર્મચારીઓ નાતાલમાં રજા પર જઈ રહ્યા છે. એ સંજોગોમાં એમેઝોને તેમને રજા આપવા માંડી છે અને તેમના બદલે બીજા માનવ કામદાર રાખવાને બદલે રોબોટથી કામ કરાવવાની તૈયારી કરવા માંડી છે. સામાન્ય રીતે એમેઝોન તહેવાર- ઉત્સવની સિઝનમાં વધતી જતી માગને પહોંચી વળવા માટે હજારો વધારાના કર્મચારીઓ રાખે છે. આ વર્ષે પણ ક્રિસમસના સમયગાળા માટે વધારાના એક લાખ કર્મચારીઓને કામે રાખી રહ્યું છે, જો કે છેલ્લી બે ક્રિસમસ કરતાં એ સંખ્યામાં ૨૦ હજારનો ઘટાડો છે! સિટી એનાલિસ્ટ માર્ક મેએ સીએનબીસીને જણાવ્યું હતું કે, આ પગલું એ એમેઝોન ખાતે ઓટોમેશન વધી રહ્યાના સંકેત આપે છે. ઓટોમેશનની સાથે સાથે હવે તે માનવ કર્મચારીઓ ઉપરની નિર્ભરતા ઘટી રહ્યાના દિવસોની આલબેલ પોકારાઈ રહી છે.